Carl Oscar Herman von Tangen Thrap-Meyer

Carl Oscar Herman von Tangen Thrap-Meyer (født 10. januar 1903 i Oslo, død 7. juni 1981) var en norsk ingeniør og næringslivsleder. 

Thrap-Meyer tok examen artium i 1920 og hadde praksis ved Thunes og Akers mekaniske verksteder i 1920/21. Fra 1922 studerte han ved Universitetet i Glasgow, der han i 1925 ble uteksaminert som Bachelor of Science in naval architecture. Etter studieopphold i Frankrike i 1926, ble han i 1928 ansatt som ingeniør ved Götaverken. I 1939 ble han ansatt som overingeniør ved Framnes mek. verksted i Sandefjord. Han avanserte til underdirektør i 1945 og i 1948 kom han til Nylands Verksted som adm. direktør. Han var administrerende direktør ved Kaldnes Mekaniske Verksted og datterbedriftene Tønsberg Harpunfabrikk og Jarlsø Verft fra 1958 til 1973.

Thrap-Meyer hadde flere tillitsverv og var styremedlem i ulike organisasjoner knyttet opp mot skipsbygging/-verft.

Han ble i 1955 utnevnt til ridder av St. Olavs Orden for fortjenester av norsk industri.

Kilder 
 Steenstrup, Bjørn (red.): Hvem er Hvem? 1979

Norske næringslivsledere
Norske skipsingeniører
St. Olavs Orden
Personer fra Oslo
Nylands mekaniske verksted
Fødsler i 1903
Dødsfall i 1981